Bi Kyi ameshutumiwa sana kutokana na mzozo wa watu wa jamii ya Rohingya

Watu wengi Myanmar ni wafuasi wa Buddha.

Akizungumza mara ya kwanza tangu kutokea kwa mzozo wa sasa, amesema hali ya wasiwasi imezidishwa na habari za uongo ambazo zinasaidia maslahi ya magaidi.

Bi Suu Kyi amesema hayo akizungumza kwa njia ya simu na rais wa Uturuki Recep Tayyip Erdogan, afisi yake imesema.

Watu zaidi ya 123,000 wa jamii ya Rohingya wameikimbia Myanmar na kutorokea Bangladesh katika kipindi cha wiki mbili zilizopita.

Suu Kyi amesema nini?

Taarifa ya karibuni zaidi ya serikali inasema Bi Suu Kyi amemwambia Bw Erdogan kwamba serikali yake "tayari imeanza kuwalinda watu wote katika jimbo la Rakhine katika njia bora zaidi inayowezekana".

Bi Suu Kyi amenukuliwa akisema: "Tunafahamu vyema sana, zaidi kabisa, maana ya watu kunyimwa haki zao za kibinadamu na haki ya kulindwa kidemokrasia.

"Kwa hivyo, tunahakikisha kwamba watu wote katika nchi yetu wanapata haki hizo zote, pamoja na haki, na sio tu za kisiasa, bali pia za kijamii na kulindwa kibinadamu."

Taarifa hiyo pia imesema kuna picha nyingi bandia ambazo zinaendezwa ili "kuzidisha matatizo kati ya jamii mbalimbali kwa lengo la kuendeleza amslahi ya magaidi."

Mwanamke huyu alisubiri mpakani kwa siku tatu

Ni habari za uongo?

Ni kweli kwamba kumekuwa na habari nyingi za uongo kuhusu yanayojiri Myanmar, nchi ambayo pia hufahamika kama Burma.

Kufikia 5 Septemba kulikuwa na ujumbe 1.2 milioni kwenye Twitter kuhusu mzozo huo tangu wakimbizi walipoanza kuvuka mpaka kuingia Banglabesh.

Nyingi zilikuwa na picha zilizodai kuonesha watu wakikimbia mapigano.

Tatizo ni kwamba, kwa mujibu wa mwandishi wa BBC eneo la Asia kusini mashariki Jonathan Head, "nyingi ni za uongo".

Nyingi zilitoka maeneo mengine yaliyokumbwa na vita duniani. Moja iliyopakiwa na naibu waziri mkuu wa Uturuki Mehmet Simsek ni ya mauaji ya Rwanda ya mwaka 1994.

Watu 123,600 wamevuka mpaka na kuingia Bangladesh tangu 25 Agosti, kundi la Inter Sector Co-ordination Group limesema.

Pamoja na idadi ya... \n\nNipe kichwa kizuri cha makala hapo juu.
Suu Kyi alalamikia habari za uongo kuhusu watu wa Rohingya